CELEX: 22021D2216
Language: hu
Date: 2021-11-26 00:00:00
Title: Az EU–Jordánia Társulási Tanács 2/2021 határozata (2021. november 26.) az EU–Jordánia partnerségi prioritások érvényességének meghosszabbításáról [2021/2216]

2021.12.14.   
               
               
                  HU
               
               
                  Az Európai Unió Hivatalos Lapja
               
               
                  L 447/12
               
            
         AZ EU–JORDÁNIA TÁRSULÁSI TANÁCS 2/2021 HATÁROZATA
         (2021. november 26.)
         az EU–Jordánia partnerségi prioritások érvényességének meghosszabbításáról [2021/2216]
         AZ EU–JORDÁNIA TÁRSULÁSI TANÁCS,
         tekintettel az egyrészről az Európai Közösségek és azok tagállamai, és másrészről a Jordán Hásimita Királyság közötti társulás létrehozásáról szóló euromediterrán megállapodásra,
         mivel:
         
                     (1)
                  
                  
                     Az egyrészről az Európai Közösségek és azok tagállamai, másrészről Jordánia közötti társulás létrehozásáról szóló euromediterrán megállapodást (1) (a továbbiakban: a megállapodás) 1997. november 24-én írták alá, és az 2002. május 1-jén hatályba lépett.
                  
               
                     (2)
                  
                  
                     A megállapodás 91. cikke alapján a Társulási Tanács hatáskörrel rendelkezik arra, hogy hogy megfelelő határozatokat hozzon a megállapodás célkitűzéseinek megvalósítása céljából.
                  
               
                     (3)
                  
                  
                     A megállapodás 101. cikke kimondja, hogy a feleknek meg kell hozniuk a megállapodás szerinti kötelezettségeik teljesítéséhez szükséges általános és konkrét intézkedéseket, és gondoskodniuk kell arról, hogy a megállapodásban meghatározott célkitűzések megvalósuljanak.
                  
               
                     (4)
                  
                  
                     A Társulási Tanács az 1/2016 határozatával (2) megállapodott az EU–Jordánia partnerségi prioritásokról a 2016–2018 közötti időszakra vonatkozóan a partnerségük megszilárdítása érdekében azzal a céllal, hogy támogassák és megerősítsék Jordánia rezilienciáját és stabilitását, egyúttal törekedve az elhúzódó szíriai konfliktus hatásainak kezelésére is.
                  
               
                     (5)
                  
                  
                     A Társulási Tanács az 1/2018 határozatával (3) úgy határozott, hogy az EU–Jordánia partnerségi prioritásokat 2020. december 31-ig meghosszabbítja.
                  
               
                     (6)
                  
                  
                     Levélváltás útján mindkét fél megállapodott arról, hogy a partnerség megszilárdításához irányadó dokumentumként az EU–Jordánia partnerségi prioritások érvényességét az új, aktualizált partnerségi prioritások elfogadásáig meg kell hosszabbítani.
                  
               
                     (7)
                  
                  
                     A Társulási Tanács eljárási szabályzatának 10. cikke lehetővé teszi, hogy az ülések közötti időszakban írásbeli eljárás útján fogadjanak el határozatokat, ha mindkét fél egyetért ezzel,
                  
               ELFOGADTA EZT A HATÁROZATOT:
         
            1. cikk
            A Társulási Tanács írásbeli eljárással eljárva úgy határoz, hogy az 1/2016 határozatához csatolt EU–Jordánia partnerségi prioritások érvényességét az új, aktualizált partnerségi prioritásoknak a Társulási Tanács általi elfogadásáig meg kell hosszabbítani.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. november 26-án.
            
               
                  az EU-Jordánia Társulási Tanács részéről
               
               
                  az elnök
               
               Ayman SAFADI
            
         
         
            (1)  HL L 129., 2002.5.15., 3. o.
         
         
            (2)  Az EU–Jordánia Társulási Tanács 1/2016 határozata (2016. december 19.) az EU–Jordánia partnerségi prioritásokról való megállapodásról (HL L 355., 2016.12.24., 31. o.).
         
            (3)  Az EU–Jordánia Társulási Tanács 1/2018 határozata (2018. december 12.) az EU–Jordánia partnerségi prioritások két évvel történő meghosszabbításáról (HL L 8., 2019.1.10., 34. o.).